  Виталий Пронин  Нырысь ик соосты данъязы элькун Тӧролэн резиденцияз. «Дышетон» нацпректлэн, шаерысьтымы дышетӥсьёслэн но воспитательёслэн конкурсъёсазы вормисе потэм 113 муртэ ӟечкылаз Правительстволэн Тӧроез Ярослав Семёнов. Пусйыны кулэ, данъям дышетӥсьёс пӧлы шедемын удмурт кылъя но литературая 6 визьнодасьёс: Дэри ёросысь Юськи школаысь Пётр Давыдов, Шаркан ёросысь Ляльшур школаысь Светлана Малинина, Алнаш ёросысь Азамат школаысь Ольга Рябина, Якшур-Бӧдья ёросысь Мукши школаысь Алевтина Тарасова, Пичи Пурга черкогуртысь 1 номеро школаысь Нина Верещагина но Сьӧлта ёросысь Выль Мӧнья школаысь Светлана Хлебова. Мукши школаысь Алевтина Тарасова но Валентина Абросимова.Дышетӥсьёсты Операя но балетъя кун театрын данъязы на, сӥлы карон нимъёсын пусйизы но шулдыр концерт возьматӥзы. Валентина Емельянова  